CELEX: 22009D0039
Language: sk
Date: 2009-03-17 00:00:00
Title: Rozhodnutie Spoločného výboru EHP č. 39/2009 zo  17. marca 2009 , ktorým sa mení a dopĺňa príloha XXII (Právo obchodných spoločností) k Dohode o EHP

28.5.2009   
            
            
               SK
            
            
               Úradný vestník Európskej únie
            
            
               L 130/34
            
         
      ROZHODNUTIE SPOLOČNÉHO VÝBORU EHP
   č. 39/2009
   zo 17. marca 2009,
   ktorým sa mení a dopĺňa príloha XXII (Právo obchodných spoločností) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXII k dohode bola zmenená a doplnená rozhodnutím Spoločného výboru EHP č. 20/2009 z 5. februára 2009 (1).
            
         
               (2)
            
            
               Odporúčanie Komisie 2008/473/ES z 5. júna 2008 o obmedzení občianskoprávnej zodpovednosti štatutárnych audítorov a audítorských spoločností (2) sa má začleniť do dohody,
            
         ROZHODOL TAKTO:
   Článok 1
   Za bod 15 (odporúčanie Komisie 2005/162/ES) prílohy XXII k dohode sa vkladá tento bod:
   
               „16.
            
            
               
                  32008 H 0473: odporúčanie Komisie 2008/473/ES z 5. júna 2008 o obmedzení občianskoprávnej zodpovednosti štatutárnych audítorov a audítorských spoločností (Ú. v. EÚ L 162, 21.6.2008, s. 39).“
            
         Článok 2
   Znenie odporúčania 2008/473/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 18. marca 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 17. marca 2009
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 73, 19.3.2009, s. 59.
   
      (2)  Ú. v. EÚ L 162, 21.6.2008, s. 39.
   
      (3)  Ústavné požiadavky neboli oznámené.
   
      Spoločné vyhlásenie zmluvných strán k rozhodnutiu č. 39/2009, ktorým sa odporúčanie 2008/473/ES začleňuje do Dohody o EHP
      
         „Odporúčanie Komisie 2008/473/ES z 5. júna 2008 o obmedzení občianskoprávnej zodpovednosti štatutárnych audítorov a audítorských spoločností sa týka občianskoprávnej zodpovednosti audítorov a audítorských spoločností. Začlenením tohto odporúčania nie je dotknutý rozsah pôsobnosti Dohody o EHP.“